Diari Oficial de la Generalitat Valenciana


Sumari del DOGV 4225, del 10-04-2002 (2002/2789)

Informació pública del programa d'actuació integrada de la unitat d'execució número 5.
--------------------------------------------------------------------------------------

### Dades del document

Número de DOGV
:   4225

Data del DOGV
:   10-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2789


Organisme emissor
:   Ajuntament de l'Eliana

Tipus de document
:   Anunci

Informació pública del programa d'actuació integrada de la unitat d'execució número 5. [2002/Q2789]
  
En compliment de la Resolució de l'Alcaldia número 372, de data 8 de març de 2002, relativa al programa d'actuació integrada de la unitat d'execució número 5, proposta presentada per l'Agrupació d'Interés Urbanístic de la Unitat d'Execució número 5, en data 20 de novembre de 2001, acompanyada d'alternativa tècnica, projecte d'urbanització, projecte de reparcel·lació i còpia d'estatuts, i rectificada per la documentació presentada en data 15 de febrer i 4 de març de 2002, a l'empara del que s'estableix en la Llei 6/1994, de la Generalitat Valenciana, Reguladora de l'Activitat Urbanística, s'ha disposat:
  
Primer
  
Que en compliment del que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmetre a informació pública, mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, l'alternativa de programa i el projecte de reparcel·lació presentada en data 4 de març de 2002, així com el projecte d'urbanització presentat en 20 de novembre de 2001, completat per la documentació de 15 de febrer de 2002, pel termini de 20 dies (de dilluns a divendres), comptadors des de la publicació d'aquest anunci en el Diari Oficial de la Generalitat Valenciana.
  
I en relació a l'adjudicació preferent sol·licitada per aquesta agrupació, a l'empara de l'article 50.2.b de la Llei Reguladora de l'Activitat Urbanística, exposar al públic els estatuts i acords socials juntament amb la corresponent alternativa.
  
Durant aquest termini, qualsevol persona podrà consultar aquesta documentació i l'expedient administratiu al Negociat d'Urbanisme d'aquest ajuntament, carrer de la Puríssima, 12, 1r, i podran presentar-se tant al·legacions com alternatives tècniques que pretenguen competir amb l'exposada al públic.
  
Les proposicions juridicoeconòmiques es presentaran en plica tancada, al Registre General de l'ajuntament de 08.00 a 14.00 i de 16.00 a 19.00 hores, en el termini de cinc dies hàbils següents al de la finalització del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament en la següent data hàbil a la conclusió del termini per a presentar-les.
  
Aquests terminis es prorrogaran per 20 dies addicionals, si durant els 10 primers d'informació pública, alguna persona es compromet a presentar una alternativa tècnica substancialment distinta a la inicial i presentar caució d'això en la quantia que es determine. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Segon
  
Que els propietaris que expressament declinen cooperar, per entendre inconvenient o imprudent el desenvolupament urbanístic dels seus terrenys, hi puguen renunciar si demanen, mitjançant una sol·licitud presentada en document públic abans de l'acord aprovatori del programa, l'expropiació segons el que s'estableix en l'article 29.9.c de la Llei Reguladora de l'Activitat Urbanística. Aquest acord aprovatori determinarà la incoació de l'expedient de determinació del preu just per a la finca corresponent.
  
Tercer
  
Que es remeta avís, prèviament a la publicació, als afectats, tant cadastrals així com als qui consten a l'expedient com a interessats directes.
  
Quart
  
Sol·licitar del Registre de la Propietat un certificat registral de domini i càrregues, de forma simultània a la convocatòria d'informació pública, de les finques afectades pel projecte de reparcel·lació, en compliment del que s'estableix en l'article 69.b de la Llei Reguladora de l'Activitat Urbanística.
  
Cosa que es fa pública a l'efecte de l'article 59.4 de la Llei de Règim Jurídic de les Administracions Públiques i del Procediment Administratiu Comú, pel que fa a notificacions a propietaris desconeguts o el domicili dels quals es desconega, o intentada la notificació no s'haja pogut practicar.